Aug | 2012 | MaanKind
Bo-Kaap, Weekly Photo Challenge: Urban
Urban Life in the Bo-Kaap, a historical part of Cape Town in South Africa.
Wanneer ons familie in die Kaap kom kuier, wil almal terstond met die kabelkar teen Tafelberg op en dan daarna die V & A Waterfront besoek, wat so deeglik bemark word. Daar is natuurlik niks mee verkeerd nie, maar daar is soveel meer in Kaapstad om te sien as al die plekke wat deur toeriste organisasies opgehemel word.
Een voorbeeld hiervan is die kleurryke Bo-Kaap, met sy keisteen strate en kleurvolle huise, net bokant die stadskern van Kaapstad in Waalstraat bokant Buitengracht.
Daar is die interessantste winkels waar 'n mens speserye kan koop waarvan ek nog nooit gehoor het nie. Daar is tussen al die interessanthede rys per kilogram, yslike dadels, kokosneute en sulke bruin bolle Tamaryn-lekkers, taai en lekker.
Kinders speel in die strate en ooms sit op hulle stoepe. Volgens een van die inwoners voel hulle baie veilig daar en kan hulle in die aand buite sit en sonder kommer tussen die huise rondbeweeg.
Daar is verskillende restaurante, waarvan die bekendste Biesmiellah's en Noon Gun, wat tradisionele Maleise geregte bedien. Die Kanon is ook daar, en dis altyd lekker om mense te vat om 12:00 die kanonskoot te sien afgaan.
Die Bo-Kaap het sy ontstaan in 1760 gehad. Alhoewel daar oor die jare na mense van die Bo-Kaap verwys is as Kaapse Maleiers, kom hulle nie van Maleisië soos soms verkeerdelik aanvaar word nie. Die meeste mense kom oorspronklik van Batavia (deesdae genoem Indonesië), Indië, Madagaskar en Mosambiek. Die taal Malayu was deur handelaars gebruik van Madagaskar tot China.
Die oudste huis wat in sy oorspronklike vorm behoue gebly het, dateer uit 1760 en huisves tans die Bo-Kaap museum. Die museum vorm deel van Iziko Museums, 'n groep van vyftien museums en besienswaardighede.
Vir meer inligting, kontak Iziko by 021 460 8200.
As ek onsigbaar kon wees, sou ek gaan snoop in mense se koppe. Want wragtag, wat in hulle koppe is, klop nie met wat uit meeste mense se handelinge blyk nie.
Dit was my antwoord op Kameel se vraag, Waarheen sal jy gaan as jy onsigbaar kan wees?
Toe deel Toorts werk uit, en ek moet sê wat ek bedoel!
Daar is baie keer situasies waar 'n mens liewer 'n eerlike antwoord wil hê, as om die 'regte' of 'beleefde' antwoord te hoor. (Nou nie daardie soort ongeskiktheid wat begin met "Ek is mos 'n reguit mens…" nie)
Maar sou jy nie graag soms wou weet wat dink mense regtig van iets nie? Polities korrektheid, ontdentlikheid, respek, die gedagte dat al jou Facebook vriende (en vyande) gaan sien wat jy skryf, en vele ander dinge maak dat ons 'n samelewing geword het waar mense wat gereeld hulle ware gevoelens laat blyk, óf vreeslik gewild is, óf gehaat word.
Nou is dit ook so, ek is geweldig psigies en baie telepaties ingestel, en ek tel baie maklik mense se gedagtes op. Die liewe MaanMan weet al, as ek weet hy dink iets, maar probeer my gevoelens spaar met iets simpels, lag ek, en dan weet hy ek weet wat hy dink. Vandag weer het hy hom vererg vir iets wat ek nie gesê het nie, maar eintlik gedink het. En ek was nie eers oog-tot-oog nie. Dit was eintlik baie snaaks!
Die twee mense aan wie ek graag die stokkie sou wou oorgee, is elkeen besig met emosionele dinge op die oomblik, so ek gooi die stokkie in die lug op, en hoop iemand vang hom!
NEE!!! Ek hoor wat julle dink, so here goes:
Flenters en Murphy, waar sou julle gaan as julle onsigbaar kon wees? Enige plek?
http://dailypost.wordpress.com/2012/08/10/weekly-photo-challenge-wrong/, Weekly Photo Challenge: Wrong
Een foto sê dit beter as 'n duisend woorde…
If something goes wrong in the Namib desert, you need to be with someone who knows what he is doing…
Voel jy jy word onderdruk? Word jou kreatiwiteit gedemp? Word daar oor jou geloop? Voel jy jy word plát getrap en daar word oor jou gery deur groot en klein, oud en jonk? Sonder om te wonder wat word van jou brose gestel?